Приложение № 13

**ДОГОВОР**

№ РД – …… - ……. / …………...2016 год.

Днес, ……………. 2016 г., в гр.Пловдив, между:

НАЦИОНАЛНА ЗДРАВНООСИГУРИТЕЛНА КАСА ,

, наричана за краткост ВЪЗЛОЖИТЕЛ - от една страна и от друга страна

**…………………………….........................**, с адрес на управление: гр. ……............ ул. ……………………., № ….., с ЕИК ……………….., представлявано от …………………………. в качеството му/й на ………………………………., наричано по-долу за краткост **ИЗПЪЛНИТЕЛ,**

на основание чл. 112, ал. 1 от Закон за обществените поръчки и Решение № ………/………..2016 г. на Директора на Районна здравноосигурителна каса - Пловдив за определяне на изпълнител след проведена процедура публично състезание на основание чл. 18, ал.1,т.12 и чл.20, ал.2,т.2 от ЗОП, съгласно определения в Решение №...........................г. и Обявление с изх. №.........................................г. предмет на поръчката, на следните служебни автомобили:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Вид | Марка | Модел | Рег.№ | Рама № | Обем на двигателя в куб.см. | Година  на производ-  ство | цвят |
| 1 | Лек | Фолксва-ген | Поло кла-сик | РВ0692КВ | WVWZZZ6KZXR | 1600 | 1999 | Тъмно син |
| 2 | Лек | Опел | Век-тра | РВ6941КК | WOLOJBF19Y117 | 1600 | 1999 | Син |

**І. ПРЕДМЕТ НА ДОГОВОРА**

**Чл.1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извършва следгаранционно сервизно обслужване на служебните автомобили на РЗОК Пловдив, включително доставка и монтаж на резервни части, консумативи и принадлежности за тях, съгласно изискванията на документацията за обществена поръчка и предложението на Изпълнителя.

**(2)** За краткост предметът на настоящия договор / чл. 1, ал. 1 / ще се нарича “услуга”.

**(3)** Числеността на служебните автомобили се коригира съобразно броя на автомобилите в движение, за което възложителят уведомява изпълнителя.

**(4)** Следгаранционното сервизно обслужванена автомобила включва техническо обслужване, ремонт, еднократен технически преглед до 30 дни след сключване на договора и периодични технически прегледи, съгласно техническите изисквания и спецификации на **ВЪЗЛОЖИТЕЛЯ** и техническото предложение на **ИЗПЪЛНИТЕЛЯ**, неразделна част от договора.

**ІІ. ЦЕНА И НАЧИН НА ПЛАЩАНЕ**

**Чл. 2. (1)** Извършените по договора услуги се заплащат съгласно ценовото предложение на **ИЗПЪЛНИТЕЛЯ** както следва:

1. За 1 човекочас вложен труд (часова ставка) при извършване на техническо обслужване, ремонт, периодични технически прегледи на автомобилите **ВЪЗЛОЖИТЕЛЯТ** заплаща сума от **………** лв. с ДДС (съгласно Ценово предложение на участника, което е неразделна част от настоящия договор).

2. Вложените резервни части и материали, консумативи и пренадлежности при изпълнение на дейностите по договора се заплащат по цени на доставчик, съгласно представена фактура от доставчик, **без начисляване на надценка**. Цените на резервните части и консумативи се доказват от Изпълнителя чрез заверени „Вярно с оригинала“ копия от оригиналите на фактури за придобиването им.

**(2)** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** дължимото възнаграждение в срок **до 10 работни дни след представена фактура**, придружена от двустранно подписан протокол за извършените дейности и вложените резервни части и материали, подписан от упълномощени представители на страните по договора.

**(3)** Фактурата по алинея 2 трябва да съдържа, освен задължителните по чл.6, ал.1 от ЗСч и следните реквизити:

- номер и дата на договора;

- вложените резервни части и материали и тяхната цена;

- вид на извършените технологични операции;

**(4)** Когато изпълнителят е сключил договор за подизпълнение, същият се задължава да представи на възложителя информация за плащанията по договора за подизпълнение.

**(5)** Плащанията се извършват по банков път по следната банкова сметка на **ИЗПЪЛНИТЕЛЯ:**

Банка:

IBAN:

BIC:

**ІІІ. СРОК И МЯСТО НА ИЗПЪЛНЕНИЕ НА ДОГОВОРА**

**Чл. 3. (1)** Срокът на договора е 12 /дванадесет/ календарни месеци, считано от датата на подписването му **или до достигане на обща сума по договора 6600,00 лв. с ДДС.**

**(2)** Този срок не се отнася за задълженията на **ИЗПЪЛНИТЕЛЯ,** свързани с гаранционния срок на вложените резервни части. Тези задължения следва да бъдат изпълнявани до изтичането на гаранционния им срок.

**(3)** Мястото на изпълнение на договора е собствена или наета сервизна база на **ИЗПЪЛНИТЕЛЯ** на територията на гр. Пловдив.

**IV. ПРОЦЕДУРА**

**Чл.4**.**.**Изпълнителят ще приеме за диагностика МПС в срок от ……. часа след подаване на заявка от страна на Възложителя. В срок до ……………… след приемане на автомобила, Изпълнителят предоставя на Възложителя в писмен вид по електронна поща, сервизна поръчка, в която са посочени:

- нормовремена и цената на отделните технологични операции,

-цените на необходимите резервни части, консумативи и принадлежности и срока за доставка,

-срокът за извършване на ремонта.

**Чл.5.** Представената от Изпълнителя в писмен вид остойностена сервизна поръчка се утвърждава писмено от длъжностното лице по договора от страна на Възложителя и се изпраща в този вид на Изпълнителя. В срок не по-голям от пет работни дни Изпълнителят приема МПС за извършване на утвърдения в документа ремонт /техническо обслужване и т.н./.

**Чл.6.** В случай, че **ИЗПЪЛНИТЕЛЯТ** не разполага със складова наличност от определени резервни части, материали и консумативи нужни за извършване на ремонтите, срокът по чл.5 се удължава с времето, необходимо за доставка на съответните резервни части, което не може да бъде повече от 10 работни дни. За горното **ИЗПЪЛНИТЕЛЯТ** уведомява писмено **ВЪЗЛОЖИТЕЛЯ.**

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.7. ИЗПЪЛНИТЕЛЯТ** се задължава:

1. да изпълни дейностите, предмет на договора, качествено и в срок, без да се отклонява от условията на договора и приложенията към него;

2. в срок **до 30 календарни дни** след подписване на договора да извърши за своя сметка първоначален технически преглед на автомобилите, при който да бъдат диагностицирани основните системи, възли, агрегати и автомобилите като цяло, като данните с резултатите за автомобилите се въвеждат в сервизния рергистър и в сервизната книжка на колите. В резултат на първоначалния технически преглед се изготвя и представя на **ВЪЗЛОЖИТЕЛЯ** диагностичен лист (констативен протокол) за състоянието на автомобилите, с оглед извършване на наложителни ремонти и планиране на последващи технически обслужвания и прегледи;

3. да доставя и влага при ремонтните дейности на автомобила резервни части, материали и консумативи, които отговарят на изискванията на производителя на съответната марка и притежават сертификат за произход и качество;

4. да води регистър с информация за извършените дейности и вложените материали на автомобила, предмет на поръчката, като отразява всички дейности по автомобила и в Сервизната му книжка;

5. да съставя и предоставя на **ВЪЗЛОЖИТЕЛЯ** всички документи във връзка с изпълнението на договора, съгласно условията на същия и приложенията към него;

6. да отстранява за своя сметка всички повреди или щети, нанесени при извършване на дейностите по настоящия договор върху автомобила на **ВЪЗЛОЖИТЕЛЯ**;

7. да извършва за своя сметка отстраняването на повредите на автомобила, възникнали в гаранционния срок и дължащи се на лошо качество на извършения ремонт или на вложените резервни части, както и репатрирането в следствие на това на автомобила до сервиза си;

8. при невъзможност за отстраняване на повреди по системите, възлите и агрегатите на автомобила, както и в случаите, когато отстраняването на повредите е изключително нерентабилно, да предостави на **ВЪЗЛОЖИТЕЛЯ** експертна оценка за състоянието на автомобила, доказваща нерентабилността или невъзможността за отстраняване на повредата;

9. при констатирани във връзка с конкретен ремонт други повреди на автомобила да уведомява своевременно **ВЪЗЛОЖИТЕЛЯ**;

10. да обслужва с предимство автомобилите на **ВЪЗЛОЖИТЕЛЯ**;

11. да представи оригинал от договор за подизпълнение в случай, че има такъв, като в 3-дневен срок уведоми възложителя при настъпили промени по него.

**Чл. 8. ИЗПЪЛНИТЕЛЯТ** има право:

1. да получи от **ВЪЗЛОЖИТЕЛЯ** съответното възнаграждение по реда и при условията на настоящия договор;

2. да изисква приемането от **ВЪЗЛОЖИТЕЛЯ** на изпълнените дейности, когато те са извършени качествено и в срок съобразно условията на договора.

**Чл. 9.** ИЗПЪЛНИТЕЛЯТ определя свой упълномощен представител по настоящия договор: както следва:

..................................................................................................................................................

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 10. ВЪЗЛОЖИТЕЛЯТ** се задължава:

1. да заплати уговореното възнаграждение по реда и при условията на настоящия договор.

2. да предостави автомобила за първоначален технически преглед в срок до 30 календарни дни след сключване на договора.

3.да заявява предварително автомобила за техническо обслужване, периодичен технически преглед или ремонт при условията на договора.

4. Определя свой упълномощен представител по настоящия договор: както следва:

..................................................................................................................................................

**Чл. 11. ВЪЗЛОЖИТЕЛЯТ** има право:

1. да изисква и получи от **ИЗПЪЛНИТЕЛЯ** пълно, качествено и в срок изпълнение на задълженията по този договор;

2. да изисква от **ИЗПЪЛНИТЕЛЯ** по всяко време да му представи информация за извършените услуги по следгаранционното сервизно обслужване и ремонта на автомобила си;

3. чрез своя упълномощен представител да контролира във всеки един момент изпълнението на договора, без с това да пречи на дейността на **ИЗПЪЛНИТЕЛЯ**.

**VII. ГАРАНЦИОННИ СРОКОВЕ И РЕКЛАМАЦИИ**

**Чл. 12. (1) ИЗПЪЛНИТЕЛЯТ** предоставя гаранция за извършените ремонтни дейности на автомобилите за срок от ……………… месеца, считано от датата на подписване на приемо-предавателния протокол за получаване на отремонтирания автомобил.Гаранционният срок на вложените резевни части е посочен от производителя им.

**(2)** **ИЗПЪЛНИТЕЛЯТ** е длъжен да отстрани за своя сметка всички появили се в гаранционния срок дефекти. В случай, че на отремонтирания автомобил се появи повреда в срока на гаранцията и същия не може да бъде пуснат в движение, **ИЗПЪЛНИТЕЛЯТ** осигурява транспортирането на автомобила до сервизния си център за своя сметка в срок от 24 часа.

**(3)** Рекламациите по предходнaта алинея се предявяват към **ИЗПЪЛНИТЕЛЯ** чрез рекламационен акт, изготвен от представители на **ВЪЗЛОЖИТЕЛЯ** с описание на вида на повредата, обстоятелствата, при които е настъпила и датата на събитието. Рекламационният акт се представя на **ИЗПЪЛНИТЕЛЯ** в срок от два работни дни от датата на събитието.

**VIIІ. САНКЦИИ**

**Чл. 13.** При забавено изпълнение на задължение по договора **Изпълнителят** дължи на **Възложителя** неустойка в размер на 0,05% на ден от стойността на неизпълненото задължение за всеки ден забава, но не повече от 5% от тази стойност.

**Чл. 14.** При неотстраняване на появилите се дефекти в гаранционния срок, **ИЗПЪЛНИТЕЛЯТ** дължи на **ВЪЗЛОЖИТЕЛЯ** направените разходи за отстраняването им в двоен размер, както и претърпените щети и пропуснатите ползи от забавеното отстраняване.

**Чл. 15.** При забавено плащане **Възложителят** дължи на **Изпълнителя** неустойка в размер на 0,05% на ден за всеки ден забава, но не повече от 5% от стойността на забавеното плащане.

**Чл. 16.** Страните запазват правото си да търсят обезщетение за претърпени вреди и пропуснати ползи от неизпълнението по общия ред, предвиден в българското законодателство.

**Чл. 17.** Всички щети, понесени от **ВЪЗЛОЖИТЕЛЯ** врезултат на грешки, недостатъци и пропуски, както и в резултат на използване на некачествени резервни части, материали, консумативи и неспазване на сроковете, са за сметка на **ИЗПЪЛНИТЕЛЯ**.

**IХ. ПРЕКРАТЯВАНЕ НА ДОГОВОРА**

**Чл. 18.** Настоящият договор може да бъде прекратен:

1. с изтичане срока на действието му;

2. по взаимно съгласие на страните, изразено писмено;

3. едностранно от **Възложителя** с 15-дневно писмено предизвестие, когато е налице пълно неизпълнение, както и забавено, некачествено и/или лошо изпълнение на задълженията от страна на **ИЗПЪЛНИТЕЛЯ**;

4. едностранно от **Възложителя** с 15-дневно писмено предизвестие до **Изпълнителя** при настъпване на съществени промени във финансира­нето извън правомощията на **Възложителя**, които той не е могъл да предвиди и предот­врати;

5. едностранно от изправната страна, без предизвестие, при пълно неизпълнение на задълженията на другата страна.

6. едностранно от **Възложителя**  без предизвестие в случай на повторно неизпълнение на процедурата по раздел IV от настоящия договор. Възложителят доказва повторността с писменото уведомление до Изпълнителя с което е уведомен за първи път, че не е ицпълнил процедярата по раздел IV от настоящия договор.

**Х. ЗАКЛЮЧИТЕЛНИ РАЗПОРЕДБИ**

**Чл.19.** Настоящият договор може да бъде изменян само по изключение при наличие на някое от приложимите условия на чл.116 от ЗОП.

**Чл. 20.** Споровете по тълкуването и изпълнението на този договор се решават доброволно със взаимно споразумение между страните, а при непостигане на съгласие - по съдебен ред.

**Чл. 21.** За неуредените в този договор въпроси се прилагат разпоредбите на действащото българско законодателство.

Настоящият договор се състави и подписа в 2 еднообразни екземпляра, по един за всяка от страните.

Неразделна част от настоящия договор са следните приложения:

1. Техническо предложение на **ИЗПЪЛНИТЕЛЯ**;

2. Ценово предложение на **ИЗПЪЛНИТЕЛЯ;**

**ВЪЗЛОЖИТЕЛ : ИЗПЪЛНИТЕЛ :**

**ДИРЕКТОР РЗОК-Пловдив ................................................**

……...................................

**Д-р Магдалена Петрова**