**УТВЪРЖДАВАМ:**

**ДИРЕКТОР НА РЗОК:**

**Д-Р МАГДАЛЕНА ПЕТРОВА**

за участие в процедура публично състезание за възлагане на обществена поръчка с предмет:

**„СЛЕДГАРАНЦИОННО СЕРВИЗНО ОБСЛУЖВАНЕ НА ЛЕКИ СЛУЖЕБНИ АВТОМОБИЛИ НА РЗОК-ПЛОВДИВ, ВКЛЮЧИТЕЛНО ДОСТАВКА И МОНТАЖ НА РЕЗЕРВНИ ЧАСТИ, КОНСУМАТИВИ И ПРИНАДЛЕЖНОСТИ ЗА ТЯХ “**

*Съдържание:*

1. Решение за откриване на процедурата
2. Обявление за поръчката
3. Пълно описание на предмета на поръчката, технически изисквания и спецификация, указания за офертите
4. Приложения

**ПЪЛНО ОПИСАНИЕ НА ПРЕДМЕТА НА ПОРЪЧКАТА, ТЕХНИЧЕСКИ ИЗИСКВАНИЯ И СПЕЦИФИКАЦИЯ, УКАЗАНИЯ ЗА ОФЕРИРАНЕ**

**І.ОБЩА ИНФОРМАЦИЯ**

1.Предмет на поръчката: избор на изпълнителза следгаранционно сервизно обслужване на леките служебни автомобили на РЗОК-Пловдив, включително доставка и монтаж на резервни части, консумативи и принадлежности за тях.

2.Място на изпълнение : сервизната база в гр. Пловдив ( на територията на град Пловдив);

3. Срок на изпълнение на поръчката: 12 /дванадесет/ календарни месеца или до достигане на максимално допустимата стойност на поръчката – 6600 лв. с ДДС.

4.Обща численост на автомобилите на РЗОК-Пловдив: два броя автомобили. Числеността се коригира съобразно броя на автомобилите в движение, за което възложителят уведомява изпълнителя.

5. Прогнозна стойност на поръчката – в размер до 6600.00 лв. /шест хиляди и шестстотин лева/ с ДДС.

6. Предоставяне на документация за участие.

Осигурен е неограничен, пълен, безплатен и пряк достъп по електронен път до документацията за участие на интернет адреса на НЗОК, [www.nhif.bg](http://www.nhif.bg) рубрика „Профил на купувача“, подрубрика „Профил на купувача на 28 РЗОК /РЗОК-Пловдив/“, посочен и в обявлението за настоящата процедура със самостоятелен обособен раздел на обществената поръчка.

**II. ТЕХНИЧЕСКИ ИЗИСКВАНИЯ И СПЕЦИФИКАЦИИ**

Следгаранционно сервизно обслужване на 2 броя автомобили на РЗОК-Пловдив, включително доставка и монтаж на резервни части, консумативи и принадлежности за тях.

Списък на автомобилите на РЗОК-Пловдив:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Вид | Марка | Модел | Рег.№ | Рама № | Обем на двигателя в куб.см. | Година  на производ-  ство | цвят |
| 1 | Лек | Фолкс-ваген | Поло кла-сик | РВ0692КВ | WVWZZZ6KZXR | 1600 | 1999 | Тъмно син |
| 2 | Лек | Опел | Век-тра | РВ6941КК | WOLOJBF19Y117 | 1600 | 1999 | Син |

1.Следгаранционното сервизно обслужване обхваща:

* 1. Техническо обслужване - включва следните основни дейности:

**Първоначална еднократна проверка и оглед** на системите, възлите и агрегатите на автомобилите, както следва: изпускателна система – изпускателен колектор, гърнета, катализатор, гумени държачи, спирачна система; ниво на спирачна течност; хидравлична система; кормилна уредба; охладителна система /температура на замръзване/; състоянието на гумите; амортисьорите; светлините; състоянието на акумулатора; чистачки /стъклоизмивателна система/; климатик; ходовата част; маншоните на полуоските; кормилната рейка и шарнирите за наранявания и скъсвания; диагностика на двигател; **Проверката следва да се извърши в 30 –дневен срок след датата на подписване на договора за обществена поръчка.** За резултатите от проверката се съставя диагностичен лист, включващ всички констатации и/или препоръки за отстраняване на технически несъответствия на МПС.

**Извършване на периодични проверки и огледи на** на системите, възлите и агрегатите на автомобилите, както следва: изпускателна система – изпускателен колектор, гърнета, катализатор, гумени държачи, спирачна система; ниво на спирачна течност; хидравлична система; кормилна уредба; охладителна система /температура на замръзване/; състоянието на гумите; амортисьорите; светлините; състоянието на акумулатора; чистачки /стъклоизмивателна система/; климатик; ходовата част; маншоните на полуоските; кормилната рейка и шарнирите за наранявания и скъсвания; диагностика на двигател – **на всеки 3 месеца**;

За резултатите от проверките се съставят диагностични листове, включващ всички констатации и/или препоръки за отстраняване на технически несъответствия на МПС.

**Извършване на периодична диагностика на ходовата част, спирачната система и кормилната уредба.** За резултатите от проверакат се съставя дисгностичен лист, включващ всички констатации и/или препоръки, за отстраняване на технически несъответствия на МПС – **на всеки 3 месеца;**

Техническото обслужване включва още **извършване на текущи ремонти при необходимост.** Изпълнителят изготвя констативен протокол с препоръки за извършване на текущ ремонт, ако такъв се налага за отстраняване на неизправностите и привеждането на автомобила в състояние, годно за експлоатация в съответствие с нормативните изисквания. Текущият ремонт обхваща всички дейности по привеждането на системите, възлите и агрегатите в изправно състояние. Всички операции, свързани с ремонта трябва да се извършват в съответствие със стандартите и изискванията на производителя за съответната марка автомобили.

Когато в хода на изпълнение на една поръчка възникне необходимост от извършване на допълнителен обем работи, неупоменати в поръчката, изпълнителят изготвя допълнителна сервизна препоръка и я предоставя на Възложителя.

1. Други условия към изпълнителя:

* Срок за приемане на автомобили на възложителя за осъществяване на текущи ремонти- до 1 час след сигнализиране на възникнал технически проблем.

Заявяване на необходимост от извършване на текущ ремонт се извършва чрез заявка по телефон, факс или ел.поща на изпълнителя. В деня на приемане на автомобил за текущ ремонт изпълнителят съставя диагностичен лист, включващ всички констатации и/или препоръки за отстраняване на технически несъответствия на МПС, като датата на приемането се счита за дата на възлагане на ремонт на автомобила в приетия обем.

Текущите ремонти се осъществяват до 3 работни дни след датата на възлагане. При необходимост от доставка и влагане на агрегати, резервни части, консумативи и/или принадлежности, изпълнителят съставя прогнозна сметка, съдържаща: вид, наименование, количество на артикулите, необходими за ремонта, както и срок за доставка и единични цени. Когато доставката на агрегати, резервни части, консумативи и/или принадлежности се осъществява от друга държава, срокът за извършване на конкретния ремонт се удължава с толкова дни, колко са необходими за осъществяване на съответната доставка.

**Качество на влаганите агрегати, резервни части, консумативи и/или принадлежности** – всички описани компоненти следва да са нови, непреработени и алтернативни на оригиналните. При невъзможност за влагане на алтернативни агрегати, резервни части, консумативи и/или принадлежности за ремонта и/или профилактиката могат да се ползват и оригинални, само въз основа на изрично съгласие на възложителя. Цената на вложените резервни части, консумативи и принадлежности към тях се заплаща от Възложителя по цели на доставчика без начислена надценка от изпълнителя.

Приемането на извършен текущ ремонт и/или профилактика се осъществява с двустранен приемо-предавателен протокол, като възложителят не е длъжен да приема осъществената работа и/или доставка, която е извън рамките на възложеното. Възражения на възложителя: за явни недостатъци се правят в деня на приемането на ремонта; за скрити недостатъци – до пет работни дни след приемане на ремонта.

Пълна гаранционна отговорност на изпълнителя за извършените ремонти по договора – 6 /шест/ месеца или 10 000 километра, а за ремонти по ходова част, спирачна система и кормилна уредба – 6 /шест/ месеца или 20 000 километра.

При установен некачествен ремонт и/или възникнала гаранционна отговорност – отстраняване на констатираните несъответствия е изцяло за сметка на изпълнителя.

**III. ИЗИСКВАНИЯ КЪМ УЧАСТНИЦИТЕ**

В публичното състезание могат да участват всички заинтересовани български или чуждестранни физически или юридически лица или техни обединения, както и всяко друго образувание, което има право да изпълнява доставки и услуги съгласно законодателството на държавата, в която то е установен.

1. **Изисквания към личното състояние на участниците**

**1.1.** **На основание чл. 54 от Закона за обществените поръчки (ЗОП), възложителят отстранява от участие** в процедурата за възлагане на обществената поръчка участник, когато:

1.1.1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

1.1.2. е осъден с влязла в сила присъда, освен ако е реабилитиран, за престъпление, аналогично на тези по т. 1.1.1, в друга държава членка или трета страна;

1.1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила, освен когато се налага да се защитят особено важни държавни или обществени интереси и/или размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година;

1.1.4. е налице неравнопоставеност в случаите по чл. 44, ал. 5 ЗОП;

1.1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.1.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен;

1.1.7. е налице конфликт на интереси, който не може да бъде отстранен.

Основанията по т. 1.1.1., 1.1.2 и 1.1.7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

*За удостоверяване на липсата на основания за отстраняване участниците следва да попълнят и представят в офертите си Единен европейски документ за обществени поръчки (ЕЕДОП).*

**1.2. На основание чл. 55 ЗОП възложителят отстранява** **от участие** в процедурата за възлагане на обществената поръчка участник, за когото е налице някое от следните обстоятелства:

1.2.1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл.740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен, ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен;

*За удостоверяване на липсата на основания за отстаняване участниците следва да попълнят и представят в офертата си ЕЕДОП.*

**2. Други основания за отстраняване** от участие:

Съгласно чл. 107 ЗОП освен на основанията по чл. 54 и 55 от ЗОП, възложителят отстранява от процедурата:

2.1. участник, който не отговаря на поставените критерии за подбор или не изпълни друго условие, посочено в обявлението за обществената поръчка или в документацията;

2.2. участник, който е представил оферта, която не отговаря на предварително обявените условия на поръчката;

2.3. участник, който не е представил в срок обосновката по чл. 72, ал. 1 или чиято оферта не е приета съгласно чл. 72, ал. 3 - 5 ЗОП;

2.4. участници, които са свързани лица.

**3. Основания за отстраняване, свързани с националното законодателство**

Възложителят отстранява от процедурата участник, за когото са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

*За удостоверяване на това обстоятелство участникът следва да попълни част III., буква „Г“ от ЕЕДОП.*

1. **Критерии за подбор на участниците**

**2.1. Изисквания към икономическото и финансово състояние**

**2.1.1.** Възложителят не поставя изисквания по отношение на икономическото и финансовото състояние на участниците.

**2.2. Изисквания към техническите и професионални способности на участниците:**

Участниците следва да отговарят на условията, посочени по-долу и удостоверяват това като представят съответните документи - оригинали или заверени от участника копия с подпис и печат:

1. Участникът трябва да представи декларация за оборудвана сервизна база – в оригинал с подпис и печат. Декларацията следва да съдържа описание на сервизната база, оборудвана с машини и съоръжения, които да позволяват извършване на услугите по следгаранционното сервизно обслужване и ремонт на автомобилите на Възложителя;
2. Участникът трябва да представи декларация за техническото оборудване, с което разполага – в оригинал с подпис и печат. В нея следва **да се декларира наличието на всяко едно от следните технически средства**:

- Стенд за регулиране на преден и заден мост с писмен рапорт за състоянието на ходовата част;

- Машина за корекция на алуминиеви и стоманени джанти;

- Спирачен стенд;

- Стенд за електронна компютърна диагностика на мотор-компютри и двигатели;

- Стенд за демонтаж, монтаж и баланс на гуми;

- Подемник за ремонт на ходовата част;

1. Участникът следва да представи декларация, че при ремонт на автомобилите на Възложителя, ще доставя и влага само нови и неупотребявани резервни части, консумативи и принадлежности. Декларацията се представя в оригинал с подпис и печат;
2. Списък (декларация) на доставките или услугите (най-малко 2 на брой), които са еднакви или сходни с предмета на обществената поръчка, изпълнени през последните три години, считано от датата на подаване на заявлението или на офертата, с посочване на стойностите, датите и получателите, заедно с доказателство за извършената доставка и услуга; Списъкът се представя в оригинал с подпис и печат на участника;
3. Списък (декларация), доказващ че участникът разполага с квалифициран технически персонал за изпълнение на поръчката, с посочване на образованието, професионалната квалификация и професионалния опит на кандидата или участника и/или на ръководните му служители, включително на лицата, които отговарят за извършването на услугата.
4. Участникът може да представи и други документи, доказващи техническите и професионалните му възможности.

**2.3. Изисквания към участници обединения**

В случай, че участникът участва като обединение, което не е регистрирано като самостоятелно юридическо лице съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението, съгласно чл. 59, ал. 6 ЗОП.

Възложителят не поставя изисквания относно правната форма под която обединението ще участва в процедурата за възлагане на поръчката.

Когато участникът е обединение, което не е регистрирано като самостоятелно юридическо лице, се представя учредителния акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:

2.3.1. правата и задълженията на участниците в обединението;

2.3.2. дейностите, които ще изпълнява всеки член на обединението;

2.3.3. уговаряне на солидарна отговорност между участниците в обединението.

Когато участникът е обединение, което не е юридическо лице, следва да бъде определен и посочен партньор, който да представлява обеденението за целите на настоящата обществена поръчка.

В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че обединението не е регистрирано по БУЛСТАТ, при възлагане изпълнението на дейностите, предмет на настоящата обществена поръчка, участникът следва да извърши регистрацията по БУЛСТАТ, след уведомяването му за извършеното класиране и преди подписване на договора за възлагане на поръчката.

**2.4. Използване капацитета на трети лица и на подизпълнители**

2.4.1. На основание чл. 65, ал. 1 ЗОП участникът може да се позовава на капацитета на трети лица по отношение на критериите, свързани с техническите способности и професионална компетентност. Съгласно чл. 65, ал 4 ЗОП третите лица трябва да отговарят на посочените критерии за подбор, за доказването на които участникът се позовава на техния капацитет, както и за тях трябва да не са налице основанията за отстраняване от процедурата. Съответствието с критериите за подбор се доказва с представяне на отделен ЕЕДОП за третото лице (чл 67, ал. 2 ЗОП). В случай че участникът ще използва капацитета на трети лица, той трябяа да докаже, че ще разполага с техните ресурси, като представи документи за поетите от третите лица задължения;

2.4.2. На основание чл. 66, ал. 1 ЗОП участникът може да използва подизпълнител/и, като следва да удостовери това в офертата си, както и дела от поръчката, който ще му/им възложи. В този случай той трябва да представи доказателство за поетите от подзипълнителя/ите задължения. Съгласно чл. 66, ал. 2 ЗОП подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Съответствието с критериите за подбор се доказва с представяне на отделен ЕЕДОП за подизпълнителя/ите (чл 67, ал. 2 ЗОП). Независимо от възможността за използване на подизпълнители отговорността за изпълнение на договора за обществена поръчка е на изпълнителя.

**IV. УКАЗАНИЯ ЗА ИЗГОТВЯНЕ И ПОДАВАНЕ НА ОФЕРТИТЕ**

1.В публичното състезание могат да участват всички заинтересовани български или чуждестранни физически или юридически лица или техни обединения, както и всяко друго образувание, което има право да изпълнява доставки и услуги съгласно законодателството на държавата, в която то е установен.

2. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

**3.** Всеки участник в процедурата има право да представи само една оферта. Не се допуска представяне на варианти на техническа и/или ценова оферта.

**4.** Офертите следва да отговарят на изискванията, посочени в настоящите указания и да бъдат оформени по приложените към документацията образци (приложения).

**5.** Всички разходи по подготовката и представянето на офертата са за сметка на участниците в процедурата. Възложителят не носи отговорност за извършените от участника разходи по подготовка на офертата, в случай че участникът не бъде класиран или в случай на прекратяване на процедурата.

**6.** Подаването на офертата задължава участниците да приемат напълно всички изисквания и условия, посочени в тази документация, при спазване на ЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.

**7.** Офертата се представя в писмен вид на хартиен носител.

**8.** Ако участникът е обединение, трябва да представи копие от договора за обединение. Когато в договора не е посочено лицето, което представлява участниците в обединението, трябва да се представи и документ, подписан от лицата в обединението, в който следва да е посочен представляващият обединението.

**9.** Спрямо участниците трябва да не са налице обстоятелствата по чл. 54 и чл. 55 от ЗОП.При подаване на офертата участникът удостоверява липсата на тези обстоятелства с представяне на ЕЕДОП.

**10.** Всички документи в офертата трябва да бъдат на български език. Ако в офертата са включени документи на чужд език, те следва да са придружени с превод на български език.

**11.** Всички документи, които не са оригинали и за които не се изисква нотариална заверка, следва да бъдат заверени от участника на всяка страница с гриф "Вярно с оригинала" и подписа на лицето/та, представляващо/и участника.

**12.** Офертата трябва да бъде подписана от законния представител на участника съгласно търговската му регистрация или от надлежно упълномощено от него лице с нотариално заверено пълномощно.

**13.** Офертата се представя в запечатана, непрозрачна и с ненарушена цялост опаковка от участника или от упълномощен от него представител лично, или по пощата с препоръчано писмо с обратна разписка. Опаковката трябва да бъде надписана както следва:

**РЗОК – Пловдив, гр. Пловдив**

**ул.“Христо Чернопеев“ № 14, партер**

**ОФЕРТА за участие в открита процедура за възлагане на обществена поръчка с предмет „Следгаранционно сервизно обслужване на служебни автомобили на РЗОК- Пловдив, включително доставка и монтаж на резервни части, консумативи и принадлежности към тях“**.

Върху опаковката следва да бъде посочено:

**13.1.** Наименованието на участника, включително участниците в обединението, когато е приложимо;

**13.2.** Адрес за кореспонденция, телефон и по възможност – факс и електронен адрес;

**13.3.** Наименованието на поръчката, за която участникът подава офертата;

**14.** Опаковката включва документите по чл. 39, ал. 2 и ал. 3, т. 1 от Правилника за прилагане на закона за обществените поръчки (ППЗОП), опис на представените документи, както и отделен запечатан непрозрачен плик с надпис „Предлагани ценови параметри“, който съдържа ценовото предложение на участника.

**15.** При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

**16.** Възложителят не приема за участие в процедурата и връща незабавно на участниците оферти, които са представени след изтичане на крайния срок или в незапечатан или скъсан плик. Тези обстоятелства се отбелязват във входящия регистър на възложителя.

**17.** Ако участникът изпрати офертата чрез препоръчана поща или куриерска служба, разходите за тях са за сметка на участника. В този случай, участникът следва да осигури пристигането на офертата, в посоченият от възложителя срок. Рискът от забава или загубване на офертата са за сметка на участника.

**18.** До изтичане на срока за подаване на офертите всеки участник в процедурата може да промени, допълни или да оттегли офертата си.

**18.1.** Допълнението и/или промяната на офертата трябва да отговарят на изискванията и условията за представяне на първоначалната оферта, като върху плика бъде поставен надпис „Допълнение/Промяна на оферта с входящ номер ….“ и наименование на участника.

**V. СЪДЪРЖАНИЕ НА ОФЕРТАТА. НЕОБХОДИМИ ДОКУМЕНТИ**

Офертата се изготвя по приложените в документацията образци. Опаковката с офертата трябва да съдържа следното:

**1.** Опис на представените документи (Приложение № 1).

**2.** Единен европейски документ за обществени поръчки (ЕЕДОП) (Приложение № 2) за участника в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;

*Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата. В последната хипотеза- при подаване на повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.*

*Когато Участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП.*

*Представявя се отделен ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката*

**3.** При участник- обединение - Копие на договора за обединение /при участник-обединение/, а когато в договора не е посочено лицето, което представлява участниците в обединението и документ, подписан от лицата в обединението, в който се посочва представляващият;

**4.** Копие от документ, от който да е видно правното основание за създаване на обединението, съгласно чл. 37, ал. 4 от ППЗОП /при участник-обединение, което не е юридическо лице/.

**5.** Документ за упълномощаване, съгласно чл. 39, ал. 3, т. 1, буква „а“ от ППЗОП, когато лицето, което подава офертата, не е законният представител на участника. Представя се нотариално заверено пълномощно, което следва да съдържа изрично изявление, че упълномощеното лице има право да подпише офертата и да представлява участника в процедурата;

**6.** Предложение за изпълнение на поръчката в съответствие с техническите спецификации и изискванията на възложителя (Приложение № 3).

**7.** Декларация за съгласие с клаузите на приложения проект на договор (Приложение № 4);

**8.** Декларация за срока на валидност на офертата (Приложение № 5);

**9.** Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо (Приложение № 6);

**10. Документи за доказване техническите и професионални способности на участниците:**

**10.1.** Декларация съдържаща списък на техническия персонал, придружена от заверени копия на документи, удостоверяващи професионалната квалификация на лицата, отговорни за изпълнението на услугата (Приложение № 10)

**10.2.** Списък на услугите, които са идентични или сходни с предмета на поръчката, с посочване на стойностите, датите и получателите, заедно с доказателства за извършените услуги (Приложение № 7).

**10.3.** Декларация, че автосервиза, в който ще бъдат обслужвани автомобилите на Възложителя притежава необходимото оборудване гарантиращо техническа възможност за изпълнение предмета на поръчката (Приложение № 11).

**10.4.** Декларация, че при ремонт на автомобилите на Възложителя ще се доставят и влагат само нови и неупотребявани резервни части, консумативи и принадлежности и че сервизното обслужване и ремонт на служебните автомобили, предмет на настоящата поръчка, ще се извършват съгласно предписанията на производителя за съответната марка (Приложение № 12).

**11**. Декларация по чл. 101, ал. 11, във връзка с чл. 107, т. 4 от ЗОП за липса на свързаност с друг участник (Приложение № 8)

**12.** **Отделен непрозрачн плик** с надпис **"Предлагани ценови параметри"** в който се поставя ценовото предложение за изпълнение на обществената поръчка (Приложение № 9) .

**VI. УСЛОВИЯ ПО ПРОВЕЖДАНЕ НА ПРОЦЕДУРАТА. ОЦЕНКА НА ОФЕРТИТЕ**

1. **Основания за отстраняване**

Не може да участва в процедурата за възлагане на обществена поръчка и възложителят ще отстрани от участие всеки участник за който са налице обстоятелства, посочени в т. 1.1. и т. 1.2. от раздел III от настоящата документация.

1. **Провеждане на процедурата**

**2.1.** Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. Преди отваряне на офертите упълномощените лица представят на комисията нотариално заверено пълномощно от законния/те представител/и на участника.

**2.2.** Провеждането на процедурата по възлагането на обществената поръчка се извършва по реда описан в раздел VII и раздел VIII от ППЗОП.

**2.3.** Възложителят не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

**2.4.** Пликът с надпис „Предлагани ценови параметри“ на участник, чиято оферта не отговаря на изискванията на възложителя, не се отваря.

**3. Критерий за оценка на офертите и класиране на участниците**

Оценяването на офертите, които отговарят на обявените от възложителя условия се извършва по критерий “**най-ниска цена**” по т.3.1

Цената следва да бъде предложена в лева с ДДС.

**3.1** **Обща цена с ДДС от /................................................................/ лева на час работа за всички видове технологични операции по т.3.2 + т.3.3.**

**3.2** За следните ремонтни работи и манипулации участниците трябва да предложат фиксирани цени;

|  |  |  |  |
| --- | --- | --- | --- |
| № по ред | Наименование на ремонтната работа или манипулацията | Мярка | Единична цена с ДДС в лева |
| **1** | Проверка (диагностика) на ходова част, спирачна система и кормилна уредба | брой |  |
| 2 | Проверка (диагностика) съединител, диферинциал и скоростна кутия | брой |  |
| **3** | Проверка (диагностика) двигател | брой |  |
| 4 | Смяна на маслото на двигателя и замяна на масления филтър | брой |  |
| 5 | Смяна на ангренажния ремък и ролки | брой |  |
| 6 | Смяна на ремъка на генератора и ролки | брой |  |
| **7** | Смяна на преден амортисьор | брой |  |
| **8** | Смяна на заден амортисьор | брой |  |
| 9 | Смяна на шарнирен болт | брой |  |
| 10 | Смяна на къс кормилен накрайник | брой |  |
| 11 | Смяна на дълга кормилна щанга | брой |  |
| 12 | Смяна на външно каре | брой |  |
| **13** | Смяна на преден лагер | брой |  |
| **14** | Смяна на заден лагер | брой |  |
| **15** | Смяна на биале | брой |  |
| 16 | Смяна на втулки на единия носач | брой |  |
| **17** | Смяна на предни дискове /накладки/ | комплект |  |
| **18** | Смяна на задни накладки /барабани/ | комплект |  |
| 19 | Смяна на запалителни свещи | комплект |  |
| 20 | Корекция на стоманени джанти | брой |  |
| 21 | Демонтаж и монтаж гуми | брой |  |
| 22 | Проверка свободния ход на съединителя | брой |  |
| 23 | Проверка и корекция на опъна при неизправност на ангренажния ремък | брой |  |
| 24 | Проверка амортисьори | комплект |  |
| 25 | Преглед ходова част | брой |  |
| 26 | Регулиране ходова част – преден мост | брой |  |
| 27 | Регулиране ходова част – заден мост | брой |  |
| 28 | Смяна на водна помпа | брой |  |
| 29 | Смяна на бензинова/горивна помпа | брой |  |
| 30 | Смяна на трансмисионно масло | брой |  |

3.3 За ремонтни работи и манипулации извън посочените по точка 1.1 участниците трябва да посочат единична цена за тяхното извършване за 1 /един / час работа: .....................лв. с ДДС за един час работа.

***Всички изчисления ще бъдат извършвани от комисията с точност до втория знак след десетичната запетая.***

***В случай на допуснати грешки в представеното ценово предложение, кандидатът ще бъде отстранен.***

**4. Класиране на участниците. Определяне на изпълнител.**

**4.1.** Класирането на участниците се извършва във възходящ ред, като на първо място се класира участникът с най-ниска сума по **т.3.1**.

**4.2.** В случай, че най-ниската стойност по **т.3.1.** е еднаква за двама или повече участници, комисията процедира съгласно разпоредбата на чл. 58 от ППЗОП.

**4.3**. За изпълнител на обществената поръчка се определя участникът, за когото са изпълнени следните условия:

**4.3.1.** Не са налице основанията за отстраняване от процедурата, освен в случаите по чл. 54, ал. 3 от ЗОП, и отговаря на критериите за подбор;

**4.3.2.** Офертата на участника е с **най-ниска цена** при прилагане на предварително обявените от възложителя условия и избрания критерий за възлагане.

**VII. Срок на валидност на офертите**

Срокът на валидност на офертите е времето през, което участниците са обвързани с представените от тях оферти, който срок се определя на 90 /деветдесет/ дни.

Участник предложил по-кратък срок на валидност на офертата си ще бъде отстранен от процедурата.

Възложителят може да поиска от участниците да удължат срока на валидност на офертите до сключване на договора за обществена поръчка.

**VIII. НАЧИН НА ПЛАЩАНЕ**

**1.** Плащането ще се извършва в български лева, по банков път, с платежни нареждания по посочена от изпълнителя банкова сметка срещу представена от изпълнителя фактура с приложени протоколи за извършените дейности.

**2.** Доставените и заменени при следгаранционната поддръжка резервни части и консумативи се заплащат по цени на доставчика без начислена надценка от изпълнителя. Заплащането се извършва в срок от 10 /десет/ работни дни след представена фактура, придружена с копие на фактура от доставчик, заверена «Вярно с оригинала» и подписан от упълномощеното/ите лице/а по договора на двете страни приемо-предавателен протокол за доставените и заменени резервни части и консумативи.

**IХ. СКЛЮЧВАНЕ НА ДОГОВОР ЗА ВЪЗЛАГАНЕ НА ОБЩЕСТВЕНАТА ПОРЪЧКА**

**1.** Договорът за изпълнение на обществената поръчка ще бъде сключен с участника, класиран на първо място, в срока и при условията на чл. 112 от ЗОП.

**2.** Съгласно чл. 67, ал. 6 от ЗОП, във връзка с чл. 58 от ЗОП, при сключване на договора, за доказване на липсата на основания за отстраняване участникът, избран за изпълнител, представя:

**2.1.** За обстоятелствата по чл. 54, ал. 1, т. 1 от ЗОП – свидетелство/а за съдимост;

**2.2.** За обстоятелството по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на възложителя и на кандидата или участника;

**2.3.** За обстоятелството по чл. 54, ал. 1, т. 6 от ЗОП – удостоверение от органите на Изпълнителна агенция „Главна инспекция по труда”;

**2.4.** За обстоятелствата по чл. 55, ал. 1, т. 1 от ЗОП – удостоверение, издадено от Агенцията по вписванията.

**3.** Възложителят не сключва договор, когато участникът, класиран на първо място:

**3.1.** Откаже да сключи договор;

**3.2.** Не изпълни някое от условията по чл. 112, ал. 1 от ЗОП;

**3.3.** Не докаже, че не са налице основания за отстраняване от процедурата.

**4.** В случаите по т. 3 възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.

**5.** Ако определеният в резултат на процедурата изпълнител е посочил в офертата си, че за изпълнение на обществената поръчка ще ползва подизпълнител/и, той е длъжен да сключи с тях договор/и за подизпълнение при условията на чл. 75 от ППЗОП.

**6.** Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

**7.** Договорът за обществена поръчка може да бъде изменян само по реда и при условията на чл. 116 от ЗОП.

По неуредените от настоящата документация въпроси се прилагат разпоредбите на ЗОП и ППЗОП.

**Приложения:**

1. Опис на представените документи - Приложение № 1.
2. Единен европейски документ за обществени поръчки - Приложение № 2.
3. Предложение за изпълнение на поръчката в съответствие с техническите спецификации и изискванията на възложителя - Приложение № 3.
4. Декларация за съгласие с клаузите на приложения проект на договор - Приложение № 4.
5. Декларация за срока на валидност на офертата - Приложение № 5.
6. Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо - Приложение № 6.
7. Списък на услугите, които са идентични или сходни с предмета на поръчката, с посочване на стойностите, датите и получателите, заедно с доказателства за извършените услуги - Приложение № 7.
8. Декларация по чл. 101, ал. 11, във връзка с чл. 107, т. 4 от ЗОП за липса на свързаност с друг участник № 8.
9. Ценово предложение за изпълнение на поръчката - Приложение № 9.
10. Декларация персонал - Приложение № 10.
11. Декларация техническо оборудване – Приложение № 11
12. Декларация относно доставянето и влагането на резервни части – Приложение № 12

13. Проект на договор - Приложение № 13.